Cvm Scriptura nos omnibus bonum facere moneat, Ecclesiis,  Ecclesiasticis viris, veris Dei cultoribus, est eleemosyna præcipue largienda, iuxta illud Apostoli. Dum tempus est, operemur bonum ad omnes, maxime autem ad domesticos fidei. Huius rei gratia ego ADEFONSVS Imperator Hispaniæ, vna cum vxore mea Berengaria, grato animo, voluntate spontanea, pro mea, parentumque meorū salute, pro peccatorum nostrorū remissione, Cluniacēsi Ecclesiæ in honore beati Petri fundatæ,  eiusdem Ecclesiæ Abbati domno PETRO, Monachisque omnibus Deo ibi militantibus, eorū successoribus in perpetuum, Ecclesiā S. Vincentij de Salamantica, cum omnibus eius hęreditatibus vel a me, vel ab aliis ei datis, eiusdem Ecclesiæ Priore domno Aliuco, domnoq. Berengario ipsius ciuitatis Episcopo suggerentibus  concedentibus, iure hæreditario dono,  hæreditariam eis in perpetuum habēdam concedo. Ita, inquam, prædictę Clun. Ecclesię,  prędicto Abbati dōno PETRO, Ecclesiam S. Vincētij prænominatam dono; quatenus Canonicalem habitum, qui modo ibi habetur, in habitum Monachalem transuertat,  idem Ecclesiæ, ac eius possessionibus, vt Pater  Domnus semper disponat, semper prouideat. Si qua autem Ecclesiastica sæcularisue persona huic meæ donationi contrarius in posterum venerit,  eam diruperit, ab omnipotente Deo maledictus, in inferno cum Iuda proditore damnetur, nisi resipuerit; insuper pro temerario ausu hæreditate Clun. Ecclesiæ duplicata, regiæ potestati mille marchas argenti pectet. Facta Charta Najaræ IIII. Kal. Nouembris, Era MCLXXXI. prædicto. Imperatore Adefonso imperante in Toleto, Legione, Sarragocia, Najara, Castella, Gallecia. Ego Adefonsus Imperator hanc donationem, quam in manu domni Guidonis Romanæ Ecclesiæ Cardinalis  Legati, Clun. Ecclesiæ de prædicta Ecclesia S. Vincentij facio, dono, auctoritate confirmo,  firmam,  stabilem omni tempore esse concedo. Signum [Crux] imperatoris. Ego Berengaria Imperatrix confirmo. Ego Sancius Imperatoris maior filius. Ego Raimundus Toletanus Archiepiscopus. Ego Petrus Compostellanus Archiepiscopus.